รบกวนสอบถามนะคะ แฟนเขาเข้ากับคนรอบข้างไม่ได้ ใครที่นินทาเขาเขาจะเกลียดมากเกินปกติ และคิดถึงขนาดจะทำร้ายคนคนนั้น และถ้าคนที่เขาเกลียด พูด หรือทำอะไรในชีวิตประจำวันเขาก็จะคิดว่า คนเหล่านั้นหาเรื่องเขาอยู่ตลอดเวลา ทั้งๆที่คนเหล่านั้นก็ใช้ชีวิตเป็นปกติของเขา ไม่ทราบว่าอาการแบบนี้ เรียกว่ามีปัญหาทางจิตมั้ยคะ และต้องทำอย่างไรเขาจึงจะหายคะ พยายามบอกเขาแล้วว่าอย่าไปสนใจ แต่เขาก็ไม่ฟัง เขาจะคิดอยูตลอดเวลาว่าจะทำร้ายคนพวกนี้อย่างไร กลุ้มใจมากค่ะ ขอบค่ะ
สวัสดีค่ะอาการทางจิตบางอย่างนั้น เช่น อาการหลงผิดอาการประสาทหลอนเกิดได้จากความผิดปกติทางร่างกาย เช่น โรคทางสมอง โรคเกี่ยวกับต่อมไร้ท่อ หรือฮอร์โมนบางชนิด การใช้ยาบางอย่าง โดยเฉพาะสารเสพติด เป็นต้นกรณี้นี้ยังไม่สามารถบอกได้อย่างชัดเจนค่ะแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ